สวัสดีค่ะหนูรู้สึกว่าพักหลังหนูมีความเครียด อาการจะมีมาเป็นช่วงแต่ก็มีมาตลอด ทั้งเรื่องเรียน เพื่อน ครอบครัว หนูรู้สึกว่ารู้เหนื่อยกับการใช้ชีวิตในแต่ละวันมาก ร้องไห้ในตัวเองบ่อยมาก รู้สึกว่าอยากอยู่คนเดียวไม่อยากคุยหรือเจอใคร เคยคิดว่าครอบครัวที่ safe zone ของเราแต่ตอนนี้มันไม่ใช่ ไม่รู้ว่าเป็นที่ตัวเราเองหรือสภาพแวดล้อม แต่ปกติก่อนหน้าเป็นคนที่ชอบอยู่คนเดียวอยู่แล้วแต่พักหลังๆมันรู้สึกว่าตัวเองอยากอยู่คนเดียวจริงจัง เคยพยายามเปิดใจที่จะเอาตัวเองไปอยู่ในสังคมแต่สุดท้ายก็ทำไม่ได้หนูรู้สึกอึดอัดไม่เป็นตัวของตัวเองไม่มีความสุข ต่อหน้าคนอื่นหนูก็จะร่าเริงเป็นปกติเหมือนไม่มีอะไรแต่พอมาอยู่คนเดียวในใจเหมือนบอกตัวเองว่าไม่ไหวแล้ว เหมือนตั้งคำถามกับตัวเองว่าทุกวันนี้เกิดมาเพื่ออะไร จุดมุ่งหมายของตัวเองคืออะไรกันแน่ รู้สึกว่าเราเป็นภาระ เหมือนกับความสุขที่เคยมีในทุกๆวันเริ่มน้อยลง หนูช่วงเวลาปิดเทอมเพื่ออยู่กับตัวเอง พักใจ แต่มันก็ยังรู้สึกแย่อยู่ หนูควรไปปรึกษาจิตแพทย์มั้ยคะ
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว*คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้*โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะหากอาการไม่ดีขึ้น แนะนำไปพบจิตแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ